**VZOREC KUPOPRODAJNE POGODBE**

sklenjena med:

UNIVERZITETNIM KLINIČNIM CENTROM MARIBOR, Ljubljanska ulica 5, 2000 Maribor (v nadaljevanju: UKC Maribor), ki ga zastopa direktor UKC, prof. dr. Vojko FLIS, dr. med. (v nadaljevanju: kupec), identifikacijska številka kupca za DDV: SI 56644817, matična številka kupca: 5054150000

in gospodarskim subjektom:

, ki ga zastopa direktor (v nadaljevanju: prodajalec), identifikacijska številka prodajalca za DDV: , matična številka prodajalca: .

Pogodbeni stranki uvodoma ugotavljata, da je kupec izvedel postopek oddaje javnega naročila za nabavo blaga: **»VZPOSTAVITEV DINAMIČNEGA NABAVNEGA SISTEMA ZA NABAVO ROKAVIC«**, po omejenem postopku z dinamičnim nabavnim sistemom v skladu z 49. členom Zakona o javnem naročanju (Uradni list RS, št. [91/15](http://www.uradni-list.si/1/objava.jsp?sop=2015-01-3570) in [14/18](http://www.uradni-list.si/1/objava.jsp?sop=2018-01-0588), v nadaljevanju ZJN-3), ob upoštevanju pravil omejenega postopka v skladu z 41. členom ZJN-3, objavljen na portalu javnih naročil, datum objave 29. 1. 2021, številka objave JN000489/2021-B01 in v Uradnem listu EU, datum objave 1. 2. 2021, številka objave 2021/S 021-049296.

Kupec je s pisnim povabilom k predložitvi ponudb št. …………….……….., z dne …………….……….. (v nadaljevanju: povabilo), pozval prodajalca k predložitvi ponudbe za dobavo blaga, opredeljenega v povabilu.

Na podlagi prodajalčeve ponudbe s predračunom, št. …………….………. , z dne …………….………. (v nadaljevanju: ponudba) ter na podlagi merila za izbiro ponudb, opredeljenega v dokumentaciji v zvezi z oddajo predmetnega javnega naročila, je kupec izbral prodajalca za dobavo posameznih vrst blaga, opredeljenih v Seznamu blaga s cenami (v nadaljevanju: Seznam).

Ponudba, Seznam in dokumentacija v zvezi z oddajo javnega naročila so sestavni del te kupoprodajne pogodbe (v nadaljevanju: pogodba).

Prodajalec in kupec se dogovorita, da bo kupec v obdobju, za katerega se sklepa ta pogodba, kupoval od prodajalca le tiste vrste in količine blaga iz Seznama, ki ga bo potreboval v tem obdobju.

Prodajalec bo kupcu dobavljal posamezne vrste blaga na podlagi pisnih naročilnic.

Kupec bo v naročilnici opredelil vrste in količine blaga.

Prodajalec se zavezuje, da bo blago dobavila najkasneje v roku petih delovnih (5) dni oz. v nujnih primerih v roku 24-ih ur po prejemu naročila ter da bo po vsakem posameznem naročilu dobavila celotno količino naročenega blaga.

Prodajalec se zavezuje, do bo ob dobavi kupcu predložil navodila proizvajalca v slovenskem jeziku.

Dobavni rok se lahko v soglasju s kupcem podaljša, v kolikor pravočasna dobava ni mogoča iz razlogov razglašene epidemije, o čemer mora prodajalec kupca nemudoma obvestiti. Podaljšanje roka iz tega naslova je mogoča le v obdobju trajanja epidemije in v skladu z veljavno zakonodajo.

Prodajalec mora dostaviti blago ddp Univerzitetni klinični center Maribor – razloženo v prostore skladišče kupca.

Prodajalec se zavezuje, da bo na svoje stroške poskrbel za odvoz celotne embalaže, ki je predmet dostave blaga.

Kupec si pridržuje pravico, da v primeru spremembe bolnišnične doktrine, brez predhodne najave, zmanjša ali prekine nabavo določenih vrst blaga.

V primeru spremenjenih okoliščin lahko prodajalec dobavi blago drugega proizvajalca in drugo kataloško številko pod pogojem, da kvaliteta takšnega blaga ustreza vsem tehničnim zahtevam iz razpisne dokumentacije. Kot spremenjene okoliščine štejejo vse okoliščine, ki niso v krivdni sferi naročnika ali ponudnika in predstavljajo oviro za naročanje zadostnih količin blaga, ki ga naročnik potrebuje. Pred pričetkom dobave novega blaga mora prodajalec kupcu predložiti razloge za zamenjavo blaga in dokazila, da je novi artikel kakovostno in funkcionalno enakovreden prejšnjemu (tudi z dostavo vzorcev) ter od kupca pridobiti pisno soglasje za zamenjavo artikla, po enaki ceni

Če prodajalec ne dobavlja blaga v skladu s to pogodbo in zamuda pri dobavi blaga ni posledica višje sile ali razlogov na strani kupca, ima kupec pravico kupiti blago, ki je predmet posamične dobave, pri drugem dobavitelju, prodajalec pa je dolžan kupcu nadomestiti razliko v ceni med ceno iz pogodbe in ceno po kateri je kupec blago kupil.

Kupec je dolžan prodajalcu poslati obvestilo o nameravanem kupu iz prejšnjega odstavka tega člena, v katerem navede številko in datum naročilnice z izjavo, da bo naročeno blago kupil pri drugem dobavitelju, nato pa lahko izvrši kritni kup, pogodba pa je za to dobavo razdrta.

Šteje se, da je bil prodajalec o nameravanem kritnem kupu obveščen, če kupec razpolaga z dokazilom o poslanem obvestilu.

Razliko med ceno po kateri je kupec izvršil kritni kup in ceno iz pogodbe, je dolžan kupec dokazati s kopijo računa, po katerem je kritni kup plačal, prodajalec pa je dolžan razliko odšteti pri izstavitvi prvega naslednjega računa oziroma jo plačati v 8 dneh po izstavitvi bremepisa.

V kolikor je kupec primoran izvesti kritni kup zaradi neizvedene dobave blaga oz. zamude pri dobavi blaga v skladu s to pogodbo 5-krat, se šteje pogodba s prodajalcem za te vrste blaga razdrta.

Kupec se obvezuje prevzeti naročeno blago v celoti na podlagi e-dobavnice. E-dobavnica mora biti napisana v slovenskem jeziku in mora obvezno vsebovati številko naročilnice.

Dobavljeno blago po e-dobavnici mora imeti enak naziv kot naročeno, enako enoto mere in enako kataloško številko.

Kataloške številke morajo biti enake (pike, vejice, presledki, …) na vseh dokumentih  
 (e-dobavnica, račun) in nalepki blaga ter škatli.

Dobavljeno blago mora biti označeno s črtno kodo, in sicer: z GTIN kodo Package in GTIN kodo Primary.

Količinski prevzem blaga se opravi ob prevzemu.

Kakovost blaga mora ustrezati obstoječim standardom in deklarirani kakovosti na embalaži blaga.

V času trajanja te pogodbe bo kupec od prodajalca kupoval posamezne vrste blaga po cenah iz ponudbe iz 2. člena te pogodbe.

Kupec si pridržuje pravico, da bo v primeru, ko ugotovi, da je prodajalec za blago, ki je predmet te pogodbe, v času trajanja te pogodbe znižal cene ali so jih znižali drugi ponudniki, ki ponujajo istovrstno blago ob drugih primerljivih pogojih, poskušal s prodajalcem dogovoriti ustrezno znižanje pogodbene cene.

V ceni posameznega blaga so zajeti vsi stroški (carinski, špediterski, prevozni in drugi morebitni stroški), vsi popusti in rabati ter davek na dodano vrednost. Cene veljajo ddp skladišče kupca, razloženo.

V primeru spremembe zakona, ki ureja davek na dodano vrednost, s katerim se spremeni davčna stopnja za vrste blaga iz prodajalčeve specifikacije ponudbe s cenami v času trajanja pogodbe, lahko prodajalec spremeni cene iz svoje ponudbe izključno v višini nastale davčne spremembe.

Cene iz ponudbe so fiksne v času trajanja te pogodbe.

Kupec bo skupno vrednost prejetega blaga, plačal prodajalcu na transakcijski račun prodajalca št.  odprt pri banki  v roku 60 dni od datuma prejema pravilno izstavljenega računa po prevzemu blaga.

Račun mora obvezno vsebovati celotno številko naročilnice.

Prodajalec mora vse račune pošiljati kupcu izključno v elektronski obliki (e-račun), skladno z Zakonom o opravljanju plačilnih storitev za proračunske uporabnike (Uradni list RS, št. [77/16](http://www.uradni-list.si/1/objava.jsp?sop=2016-01-3228) in [47/19](http://www.uradni-list.si/1/objava.jsp?sop=2019-01-2291)).

V primeru zamude s plačilom bo kupec plačal prodajalcu zakonske zamudne obresti.

V primeru zamude s plačilom bo kupec plačal prodajalcu zakonske zamudne obresti.

Prodajalec bo moral v roku 5-ih dni od podpisa pogodbe kot instrument zavarovanja predložiti kupcu:

* garancijo (banke, zavarovalnice) za dobro izvedbo pogodbenih obveznosti v višini 5% od vrednosti pogodbe, če bo vrednost enaka ali višja od 214.000,00 EUR brez DDV.

Veljavnost instrumenta finančnega zavarovanja iz predhodne alinej tega člena mora biti še najmanj 10 dni od določenega obdobja veljavnosti pogodbe.

V primeru vnovčitve garancije za dobro izvedbo pogodbenih obveznosti, bo moral prodajalec unovčeno garancijo ustrezno nadomestiti z novo.

Kupec bo garancijo unovčil:

* če naročeno blago pri posamezni dobavi ne bo odgovarjalo standardom in kvaliteti ali
* prodajalec 5x zaporedoma v roku ne dobavi blaga, razen v primeru višje sile.

Ta pogodba se sklepa za obdobje od …………….… do …………..…. Pogodba je sklenjena z dnem podpisa obeh pogodbenih strank, in ko prodajalec kupcu predloži instrument zavarovanja iz 9. člena te pogodbe.

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo kupec seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani prodajalca ali podizvajalca ali
* če bo kupec seznanjen, da je pristojni državni organ pri prodajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če prodajalec nastopa s podizvajalcem pa tudi, če zaradi ugotovljene kršitve pri podizvajalcu prodajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve pogodbe bo kupec obvestil prodajalca.

Če kupec v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

V primeru neizpolnjevanja obveznosti prodajalca po tej pogodbi, lahko kupec to pogodbo razdre.

V primeru zamude z izvajanjem pogodbenih obveznosti, po krivdi prodajalca, lahko kupec prodajalcu zaračuna pogodbeno kazen, in sicer 100 EUR z DDV za vsak koledarski dan zamude.

Kupec pogodbene kazni ne bo unovčil v primeru, ko prodajalec kupca, v roku 24 ur od prejema naročila, pisno obvesti, da zaradi utemeljenega razloga (ki ni nastal na strani prodajalca), naročenega blaga ne more dostaviti v dogovorjenem roku. Kupec mora prodajalcu zamudo pri dobavi pisno odobriti. Pisno obvestilo prodajalca mora biti posredovano kupcu na elektronski naslov kontaktne osebe (referenta), ki je blago naročil.

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun prodajalca, predstavniku ali posredniku kupca ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Mariboru.

Pogodba je napisana v dveh enakih izvodih, od katerih prejme vsaka od pogodbenih strank po en izvod.

Št. …………………

V , dne  V Mariboru, dne …………………

Prodajalec: Kupec:

UKC Maribor

Direktor: Direktor UKC:

prof. dr. Vojko FLIS, dr. med.